От 1858 до 1861 година Михайлович е председател на Държавния съвет. През 70-те години ръководи една от фракциите на либералите. Оглавява правителството през 1875 и отново през 1876 година със задачата да подпомогне Херцеговинско-босненското въстание. Управлява Сърбия по време на първата и втората война с Османската империя. След Берлинския конгрес отстъпва властта на Йован Ристич.